Molučko more
<s>Molučko more () predstavlja morsku akvatoriju smeštenu u zapadnom delu Tihog okeana, između ostrva Molučkog arhipelaga u Jugoistočnoj Aziji.</s><s>Celokupna akvatorija teritorijalno pripada Indoneziji.</s>

<s>Molučko more je tokom istorije bilo od strateškog značaja za trgovinu začinima u tom delu sveta, tako da su njegove vode često bile poprišta velikih bitaka za prevlast u tom delu sveta.</s>

<s>Geografija 
Molučko more nalazi se u severoistočnom delu Indonezije, između Bandskog mora na jugu i Sulaweškog mora na severu.</s><s>Akvatoriju ograničavaju i severna Molučka ostrva, Halmahera sa istoka, Sulawesi sa zapada i Buru i Ceram sa juga.</s><s>Krajnju severnu granicu čine Talaudska ostrva.</s>

<s>Ovako ograničena akvatorija ima površinu od oko 291.000 km².</s><s>Maksimalna dubina je do 4.180 metara, a salinitet vode u površinskim slojevima je oko 34‰.</s><s>Temperature vode površinskih slojeva su konstantne tokom cele godine i kreću se između 27 i 28 °C.</s>

<s>More je bogato koralima i poznata je turistička destinacija, posebno kada je reč o ronilačkim aktivnostima.</s>

<s>Geologija 
Molučko more leži na mikrotektonskoj Molučkoj ploči koja obuhvata još i severne delove ostrva Sulawesi i manje delove Bandskog mora.</s><s>Kako je reč o području sastavljenom od mnogobrojnih mikroploča, oblast je seizmički veoma aktivna.</s>

<s>Područje je često na udarima jakih zemljotresa koji neretko izazivaju i veće cunamije.</s><s>Neki od najjačih potresa koji su se desili u ovom području:
 13. jun 2013 — jačine 6,2 
 26. jul 2007 — jačine 6,9
 17. mart 2007 — jačine 6,5
 21. januar 2007 — jačine 7,5
 19. maj 2006 — jačine 6,3</s>

<s>Vidi još 
 Tihi okean
 Sulawesi 
 Molučka ostrva</s>

<s>Reference</s>

<s>Spoljašnje veze 
 Bird, P. (2003).</s><s>"An updated digital model of plate boundaries".</s><s>Geochemistry, Geophysics, Geosystems 4 (3): 1027. doi:10.1029/2001GC000252</s>

<s>Mora u Aziji
Mora Tihog oceana</s>

